สังคมข่าวหุ้น
ดัชนีตลาดหุ้นไทยเพิ่มขึ้น 9.29 ยังต้องติดตามตัวเลขเศรษฐกิจของประเทศสำคัญ รวมถึงตัวเลขเศรษฐกิจไทยที่จะออกมาด้วย
ดัชนีตลาดหุ้นไทยเพิ่มขึ้น 9.29 ยังต้องติดตามตัวเลขเศรษฐกิจของประเทศสำคัญ รวมถึงตัวเลขเศรษฐกิจไทยที่จะออกมาด้วย
30 ส.ค. 2564

*…ดัชนีตลาดหุ้นไทยปิดที่ระดับ 1,611.20 จุด เพิ่มขึ้น 9.29 จุด มูลค่าการซื้อขาย 95,446.43 ล้านบาท ยังต้องติดตามตัวเลขเศรษฐกิจของประเทศสำคัญ รวมถึงตัวเลขเศรษฐกิจไทยที่จะออกมาด้วย และสถานการณ์โควิด-19 ในประเทศ…
*…PTTGC จะขึ้นเครื่องหมาย XD วันที่ 3 ก.ย.นี้ จ่ายปันผล 2 บาท/หุ้น คิดเป็นผลตอบแทนงวดครึ่งปีแรกราว 3.22% จากราคาหุ้นล่าสุดที่ 62 บาท/หุ้น ขณะที่แนวโน้มธุรกิจในช่วงครึ่งหลัง จะยังคงได้รับผลดีจากราคาน้ำมันดิบที่ทรงตัวอยู่ในระดับสูง ประกอบกับความต้องการใช้สินค้าที่เพิ่มขึ้น จึงคาดว่ารายได้รวมในปีนี้น่าจะมีการเติบโต 8-10% ได้ตามเป้าหมายแน่นอน!…
*…BGRIM ได้วางศิลาฤกษ์ เปิดโครงการโรงไฟฟ้าเอไออี-เอ็มทีพี  280 เมกะวัตต์ ที่ จ.ระยอง เพื่อรองรับความต้องการในพื้นที่มาบตาพุด คาด COD ช่วงครึ่งหลังของปี 65 จากการเดินหน้าขยายกำลังการผลิตอย่างต่อเนื่อง เป้าหมายสัญญาซื้อขายไฟฟ้าไม่ต่ำกว่า 7,200 เมกะวัตต์ในปี 68 และมุ่งสู่ 1 หมื่นเมกะวัตต์ ในปี 73 พร้อมมีเป้าหมายรายได้กว่า 1 แสนล้านบาท/ปี รออยู่…
*…CPF ล่าสุดประกาศทุ่มงบลงทุน 9,900 ล้านบาท ซื้อธุรกิจสุกรในรัสเซีย คาดจะดำเนินการแล้วเสร็จภายในเดือน ม.ค. 65 น่าจะช่วยหนุนให้บริษัทมีศักยภาพในการขยายธุรกิจสุกรในรัสเซียให้แข็งแกร่งยิ่งขึ้นได้…
*…STARK เสนอขายหุ้นกู้ ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ จำนวน 2 ชุด แบ่งเป็น หุ้นกู้ชุดที่ 1 อายุหุ้นกู้ 2 ปี อัตราดอกเบี้ยคงที่ 3.50% และหุ้นกู้ชุดที่ 2 อายุหุ้นกู้ 3 ปี อัตราดอกเบี้ยคงที่ 3.90%  เริ่มเปิดจองซื้อ 30 ส.ค.–1 ก.ย.นี้ ให้กับผู้ลงทุนสถาบัน และผู้ลงทุนรายใหญ่ เพื่อรองรับการขยายธุรกิจ…
*…OR ร่วมกับโครงการ Primary Care Hub “ComCOVID-19-FM CoCare” จัดตั้งจุดกระจายยาใน พีทีที สเตชั่น 17 แห่งทั่ว กทม. และสนับสนุนน้ำมันเชื้อเพลิงมูลค่า 270,000 บาท สำหรับอาสาสมัครที่นำยาไปส่งให้ผู้ป่วยถึงบ้าน ถือเป็นส่วนหนึ่งของโครงการ ส่งกำลังใจ..สู้ไปด้วยกัน เพื่อผู้ป่วยโควิด-19…
*…ตลาดหลักทรัพย์ฯ ให้ 7UP, 7UP-W4 เข้าข่ายมาตรการกำกับการซื้อขายระดับ 2 หรือ ห้ามคำนวณวงเงินซื้อขายและใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 30 ส.ค.-8 ต.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ FVC, SDC, SDC-W1 ใช้ถึง 31 ส.ค. 64 ARIN ใช้ถึง1 ก.ย. 64 ด้าน SOLAR, SST-W2, TMI, UPA, NEX, NEX-W2, WINMED, NCL ใช้ถึง 3 ก.ย. 64 OTO ใช้ถึง 7 ก.ย. 64 STOWER, STOWER-W3 ใช้ถึง 9 ก.ย. 64 สำหรับ KKC, MORE, MORE-W2, PRAPAT, UREKA, UREKA-W2, YGG ใช้ถึง 10 ก.ย. 64 ACAP ใช้ถึง 14 ก.ย. 64 ARIP, IMH, TH ใช้ถึง 17 ก.ย. 64 และ ADD, KOOL ใช้ถึง 23 ก.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.